Կլեմենտի Մուցիո (Clementi) (1752—1832), դաշնակահար, մանկավարժ, կոմպոզիտոր, դիրիժոր։ Ազգությամբ՝ իտալացի։ 1766 թվականից ապրել է Անգլիայում։ Այսպես կոչված, լոնդոնյան դաշնամուրային դպրոցի հիմնադիրն ու ղեկավարն էր։ Դաշնամուրային սոնատի դասական ձևի ստեղծողներից է։ Մանկավարժական երկացանկում պահպանվել են նրա էտյուդները («Ճանապարհ դեպի Պառնաս» ժողովածուն)։ Գրել է «Մեթոդ դաշնամուրի համար» աշխատությունը (հրտ. 1801)։ Եղել է մի շարք երաժշտական հրատարակչությունների և դաշնամուրի գործարանի սեփականատեր։